Di tallit-agi n tura tajmaɛt truḥ,tettwakkes maca tuɣal-d deg umkan-is tin iwumi nsemma “ Taseqqamut n taddart” deg 2001. Tasqamut n taddart neɣ s trumit “Le comité de village” txeddem axeddim n tejmaɛt ur mgaradent ara s waṭas,imi taseqqamut di taddart n Temɛessit, tesɛa 6 iderma yal yiwen ad d-yefk 3 iɛeggalen. Di tseqqamut ttilin 18 n iɛeggalen,12 ṭṭwamen qqedcen daxel n taddart, ma d 6 nni d-yeggran qqedcen ɣer beṛṛa, iɛeggalen-agi netadder-iten-id s tefransist ɣef leḥsab n twuriwin-nsen: “le président”- “le premier vice président”- “le deuxième vice président”- “le secritaire général”- “le secrétaire adjoint”-“le trésorier”, ttɛegginen aselway n tseqqamut (président de comité) deg unejmuɛ n taddart (assemblée générale). Akken daɣen i tella tejmaɛt imeqqranen taseqqamut lɛeqqal ɛemren-tt imɣaren, ttmettilen Tamɛessit ɣer lɛerc Nat Jennad. Tettnejmaɛ tseqqamut n taddart yal 6 n wagguren i wakken ad sɛelmen imezdaɣ n yiṣenfaren yettwaxedmen akken ad d-heggin timecreḍṭ d tɛacurt.